Mwito wa ikisiri na makala kwa ajili ya sura katika kitabu
Language: Swahili | Genre: Advert

MWITO WA IKISIRI NA MAKALA KWA  AJILI YA SURA KATIKA KITABU  
MIKABALA MIPYA KATIKA TAFSIRI NA UKALIMANI 
 Tafsiri na Ukalimani ni taaluma ambazo zinakuwa kwa kasi sana. Kutokana na  mabadiliko na maendeleo katika jamii, mazingira, sayansi na teknolojia tunashuhudia  kuibuka kwa istilahi mpya ambazo zinahitaji kutafsiriwa ili kukidhi mahitaji na muktadha  wa mawasiliano mbalimbali. Aidha, nadharia na mbinu za tafsiri zinahitaji kuendana na  mabadiliko na maendeleo ya sayansi na teknolojia ili kutosheleza mahitaji ya  kimazingira na muktadha uliopo. Kwa sababu hiyo, wataalamu wa tafsiri wanajikuta  katika harakati za kutafuta mbinu na nadharia faafu kwa minajili ya kutosheleza mahitaji  ya mawasiliano hasa katika enzi ya utandawazi. Ni kutokana na mwanya huu ndipo  tulipoona kuna haja ya kuandaa kitabu kitakachojikita katika utafiti wa kisayansi kuhusu  masuala anuwai katika taaluma za tafsiri na ukalimani. Anwani ya kitabu pendekezwa ni  MIKABALA MIPYA KATIKA TAFSIRI NA UKALIMANI. Kitabu hiki kitakuwa na sehemu  mbili: Sehemu A-MIKABALA MIPYA KATIKA TAFSIRI na Sehemu B-MIKABALA MIPYA  KATIKA UKALIMANI. Pia kitakuwa na mada ndogo ndogo zifuatazo: 
1. Mikabala ya tafsiri katika lugha za Kiafrika  
2. Aina za Tafsiri  
3. Aina za Ukalimani 
4. Mbinu za Tafsiri na Ukalimani 
5. Hatua za Tafsiri 
6. Ufundishaji wa Tafsiri na Ukalimani 
7. Nadharia za Tafsiri na Ukalimani 
8. Tafsiri na Ukalimani katika TEHEMA  
9. Tafsiri, Ukalimani na Utandawazi  
10. Tafsiri na Masuala ibuka n.k. 
 Ili kufanikisha mradi huu, tunawaomba wataalamu na wapenzi wa TAFSIRI na  UKALIMANI kuandaa makala ambazo zitajumuishwa kama sura katika kitabu  kilichotajwa hapo juu. Makala iandikwe kwa mfumo wa word kwa kuzingatia Times New  Roman, fonti 12 na mwachano wa mistari uwe mmoja. Ikisiri iwe kati ya maneno 150-250  na makala kati ya 3500-6000. Marejeleo yazingatie mfumo wa APA na yapangwe  kialfabeti.  
TAREHE MUHIMU 
1. Mwisho wa kupokea Ikisiri: Oktoba 30, 2020 
 2. Kupokea Mrejesho wa Kukubalika kwa ikisiri: Novemba 30, 2020 3. Kupokelewa kwa Makala zilizokubalika kuingia kwenye kitabu: Disemba 30, 2020 4. Mrejesho wa kurekebisha Makala: Januari 30, 2021 
5. Kupokelewa kwa Makala yaliyorekebishwa: Februari 15, 2021 6. Uhariri na Uchapishaji wa kitabu: Machi na Aprili 2021 
Wahariri wa Kitabu: 
 Dkt. Hadija Jilala (Mhadhiri Mwandamizi wa Tafsiri na Taaluma za Kiswahili, Chuo Kikuu  Huria cha Tanzania) na  
 Dkt. Mosol Kandagor (Mhadhiri Mwandamizi wa Tafsiri na Taaluma za Kiswahili, Chuo  Kikuu cha Moi, Kenya)  
Anwani ya kupokea ikisiri na Makala:  
tafsirinaukalimani@gmail.com 
Tunawatakieni kila la heri.